[dc]1[/dc]962ની સાલ છે, ઈંગ્લેન્ડના પોશ ગણાતા રિચમંડમાં પોતાના ‘ક્વિન એન હાઉસ’ નામના આલિશાન ઘરમાં એટનબરો પરિવાર વૈભવશાળી જીવન વિતાવે છે. ફિલ્મ નિર્માતા રિચર્ડ પાસે પોતાની પર્સનાલાઈઝ્ડ નંબર પ્લેટ ધરાવતી ‘રોલ્સ રોય્સ’ અને પત્ની પાસે તેની ‘જેગુઆર’ છે. અચાનક એક દિવસ રિચર્ડ ઉપર એક ફોન કોલ આવે છે અને આખા પરિવારનું જીવન બદલાઈ જાય છે. એ ફોન હતો મોતી કોઠારી નામના અજાણ્યા ગુજરાતીનો. તેઓ રિચર્ડને મળવા માટે વોલ્ડરોફ, લંડન બોલાવે છે . લંડનમાં મોતીભાઈ તેમની ભવિષ્યની યોજના રિચર્ડને સમજાવતાં કહે છે કે, તેઓ ગાંધીજીના અનુયાયી છે અને 1948માં ગાંધીજીની હત્યા થઈ જતાં હવે ભારતમાં વધુ રહેવાનું ન પસંદ પડતાં તે ત્યારથી બ્રિટન માં જ રહે છે અને તેમના જીવનનું ધ્યેય છે ગાંધી વિચારનો બને એટલા લોકોમાં પ્રચાર ને પ્રસાર કરવો. તેમણે રિચર્ડ ને જણાવ્યું કે ફિલ્મ એ પ્રચારનું શ્રેષ્ઠ માધ્યમ હોવાથી મારી એવી ઈચ્છા છે કે તમે ગાંધીજીના જીવન પર એક ફિલ્મ બનાવો.